
[bookmark: _GoBack]Dywed Sternberg a Hovarth (1995) bod arsylwi yn ddull dibynadwy ar gyfer darpar athrawon ac athrawon newydd er mwyn medru datblygu’n broffesiynol.  Proses o ddadansoddi a dysgu yw arsylwi yn ôl Pollard (2012) a Cremin ac Arthur (2014) er mwyn hunanwerthuso a gwerthuso tactegau.  Wrth arsylwi mewn sefydliad addysgol, dylid ystyried nifer o faterion moesegol megis cyfrinachedd a phroffesiynoldeb yn ôl Walliman a Buckler (2008). Dylid sicrhau bod yr arsylwr yn gweithio o fewn fframwaith sydd yn diogelu’r oedolion, disgyblion a’r lleoliad. Atgyfnertha canllawiau BERA (2018) yr hyn a ddywed gan Walliman a Buckler (2008) ac o ganlyniad dylid sicrhau, wrth gadw nodiadau ac ysgrifennu unrhyw waith ymchwil bod enwau’r disgyblion, addysgwyr a’r lleoliad yn cael eu cadw yn ddienw ac yn gyfrinachol.
Ffocws yr aseiniad yw edrych ar sut mae asesu ar gyfer dysgu yn cael ei gyflawni yn yr ystafell ddosbarth, gan ganolbwyntio ar asesu cymheiriaid gan fod asesu ar gyfer dysgu yn un o argymhellion adroddiad Donaldson.  Dywed Donaldson (2015) dylai asesu fod yn bwrpasol ar gyfer annog pwrpas dysgu ac wedi ei ffocysu ar gynnydd. Ychwanega Donaldson (2015) yn ei argymhellion bod y drefn asesu yn wendid yng Nghymru, ac wedi ei ffocysu ar ganlyniadau yn hytrach nag ar les, a chynnydd disgyblion. Gelwir yr asesu yma yn asesu ar gyfer dysgu yn asesu ffurfiannol.  Yn ôl Llywodraeth Cynulliad Cymru (2010) a’r Grŵp Diwygio Asesu (1999) yn gytûn bod y broses asesu ar gyfer dysgu yn fanteisiol ar gyfer datblygiad addysgol a lles y disgybl gan ei fod yn canolbwyntio ar gynnydd y disgybl yn hytrach nac ar ganlyniadau profion ac asesiadau ffurfiol. Atgyfnertha Black a Wiliam (1998) bod asesu ar gyfer dysgu yn fantiesiol ar gyfer datblygiad addysgol y plentyn yn hytrach nac asesu crynodol sydd yn canolbwyntio ar ganlyniad prawf. Dywed damcaniaeth Dweck (2017) i asesu ar gyfer dysgu ddatblygu meddylfryd tŵf, sydd yn annog datblygiad meddylfryd tŵf.  Wrth ddatblygu meddylfryd tŵf a gwobrwyo ymdrech yn hytrach na chanlyniad, bod hyn yn meithrin disgyblion sydd yn hyderus ac yn fodlon mentro yn yr ystafell ddosbarth.








Arsylwi.

Dylid wrth arsylwi yn yr ystafell ddosbarth yn ôl Kumar (2014) a Flick (2014) fod yn ymwybodol o’r effaith “Hawthorn”, gan fod plant yn naturiol chwilfrydig i sefyllfa annaturiol yn y dosbarth. Ychwanega ymchwil “Hawthron” fod tueddiad gan ddisgyblion ac oedolion i newid ei ymddygiad ac i’r oedolion newid eu dull dysgu wrth i’r disgyblion a’r oedolion ddod yn ymwybodol eu bod yn cael ei arsylwi.  Dywed Mills (2014) dylid mabwysiadu dull sydd yn addas ar gyfer yr arsylwr ac ar gyfer y dosbarth a arsylwir arno er mwyn sicrhau tegwch. Medrir gwneud hyn mewn nifer o ffyrdd yn ôl Kumar (2014) a Cohen Manion a Morrison (2017) trwy arsylwi trwy wneud nodiadau wth arsylwi, tynnu lluniau gyda chaniatâd yr ysgol, neu arsylwi ac yn dilyn yr arsylwi gwneud nodiadau addas. Penderfynwyd arsylwi heb wneud nodiadau yn yr ystafell ddosbarth, sydd yn ôl Flick (2014) yn fanteisiol o sicrhau bod effaith “Hawthorn” yn cael ei leihai. Sicrheir bod yr arsylwadau yn addas ac yn fwy cyflawn gan fod modd canolbwyntio yn llwyr ar yr hyn sydd yn digwydd.  Anfantais y strategaeth hon yn ôl Cohen, Manion a Morrison (2017) yw'r posibilrwydd i’r nodiadau fod yn anghyflawn oherwydd diffyg cymryd nodiadau yn ystod y sesiwn.
	Arsylwyd ar ddosbarth un athro gyda thri deg dau ddisgybl yng nghyfnod allweddol dau. Ail wers y bore a arsylwyd, a oedd yn ddilyniant i’r wers llythrennedd ac ysgrifennu llythyr dadl a welwyd yn ystod y bore. Nodwyd bod yr awyrgylch yn yr ysgol gyfan yn un groesawgar a chartrefol. Amlygwyd hyn yn yr ystafell ddosbarth, gan fod yr athrawes yn groesawgar ac yn cynnal sgwrs gyda’r disgyblion heb godi llais ac yn y cefndir chwaraewyd cerddoriaeth glasurol tan i’r wers ddechrau sydd yn atgyfnerthu’r awyrgylch gartrefol ac o ymddastewi yn yr ystafell ddosbarth. Dywed Halpenny a Pettersen (2014) fod yr awyrgylch dysgu yn bwysig ar gyfer llwyddiant disgyblion yn yr ystafell ddosbarth yn ôl theori Piaget, lle bod yr awyrgylch gartrefol yn annog plant i ymchwilio a darganfod gyda chyd-ddisgyblion er mwyn atgyfnerthu a chasglu gwybodaeth. Dywed Montessori (2014) bod addysgwyr yn dysgu yn effeithiol pan bod yr awyrgylch dysgu yn hybu darganfod a gwneud a chamgymeriadau.  Noda Stevens (2018) bod awyrgylch dysgu gartrefol yn fanteisiol ar gyfer dysgu ac asesu effeithiol. Proses yn ôl Mansson (2013) a Fletcher (2018) yw asesu ar gyfer gosod targedau, darganfod technegau a ffyrdd addysgu er mwyn cyflawni’r targedau drwy gasglu tystiolaeth gyson ar draws y siwrnai dysgu er mwyn darganfod i ba raddau y cwblhawyd y targedau. Ychwaneg Grigg (2010), Llywodraeth Cymru (2010) ac arfer dda Estyn (2015) at hyn bod llwyddiant asesu ar gyfer dysgu yn ddibynnol ar awyrgylch diogel y dosbarth, gan fod awyrgylch sydd yn gartrefol yn annog disgyblion i ymgeisio ac os oes camgymeriad nid yw’n bwysig ond yn hytrach yn gyfle i addysgu. Adlewyrcha hyn ar theori Maslow yn ôl Smith (2017), gan fod angen i’r plentyn deimlo’n ddiogel er mwyn medru dysgu yn effeithiol.  Cytuna Dweck (2017) a Grigg (2010) a’r hyn er mwyn i systemau asesu ar gyfer dysgu weithio yn effeithiol bod angen i blant deimlo’n ddiogel i arbrofi a gwneud camgymeriadau. Gwelwyd arddangosfeydd gogyfer ac atgyfnerthu ethos dull asesu ar gyfer dysgu. Tynnwyd fy sylw at un arddangosfa ar ffurf twr  sy’n adlewyrchu i’r “Learning pit” a meddylfryd tŵf. Adlewyrcha hyn theori Hattie (2011) a Terhart (2011) a Carter (2009) lle mae dysgu gweledol yn hybu’r dysgwr a’r addysgwr i gyrraedd nôd addysgu a pha gamau sydd angen eu cymryd i gyrraedd y nod. Yn ychwanegol, gwelir pwrpas arall i’r twr sef annog disgyblion i ddyfalbarhau, a cheisio meddwl am ffyrdd o oresgyn problemau sydd yn ôl Dweck (2017) yn cynyddu meddylfryd tŵf ac o ganlyniad yn fodlon mentro yn yr ystafell ddosbarth. Ar y bwrdd gwyn gwelir meini prawf llwyddiant cyffredinol ar gyfer y dosbarth, gan fyddai disgyblion yna yn ychwanegu meini prawf ei hunain o’r tasgau ysgrifennu blaenorol.  Gwelir y rhain ar ffurf padlet ar y bwrdd gwyn ar ôl trafodaeth dosbarth ar elfennau llythyr dadl lwyddiannus. Yn ôl Llywodraeth Cymru (2013) mae hyn yn ysgogi trafodaeth ar gyfer llwyddo yn y dasg. Adlewyrcha'r dull yma'r hyn a ddywed gan Hattie (2011) a Donaldson (2015)  er mwyn i ddisgyblion fedru dod yn addysgwyr annibynnol rhaid sicrhau'r adnoddau, amcanion a gwybodaeth bwrpasol.  Cytuna Llywodraeth Cymru (2010) a hyn drwy ychwanegu bod y dull yma o asesu yn atgyfnerthu’r daith ddysgu ar ymdrech mae’r disgyblion yn eu cymryd yn yr ystafell ddosbarth.
Dechreuwyd yr ail sesiwn drwy atgyfnerthu ac ail edrych ar y sgiliau a ddysgwyd yn y wers gyntaf ac yn adlewyrchu ar y dasg. Adlewyrcha hyn theori addysgeg adeiladol Piaget a Vygotsky, bod ail edrych ar sgiliau ac atgyfnerthu yn helpu plant i ddysgu yn effeithiol drwy gofio gwybodaeth a sgiliau yn effeithiol yn ôl Aubrey a Riley (2015). Byddai’r syniadau yn cael ei thrafod cyn i’r disgyblion symud at y dasg nesaf. Yn ôl Wiliam (2009) dilyna hyn dilyna hyn broses addysgu ‘Nonaka a Takeuchi’ lle credir i ddysgu drwy wneud, rhannu’r profiad, ac yna sgwrsio mewn dialog gyda’r dosbarth ar athro yn ddull o asesu ffurfiannol ac yn ddull o drosglwyddo gwybodaeth o’r athro gydag adborth y disgyblion.  Yn dilyn hyn gofynnodd yr athro i’r disgyblion gyfnewid llyfrau gyda'i gilydd gyda’r pwrpas o asesu cyfoedion. Dilyna hyn theori Vygotsky yn ôlLake (2012) a Daniels (2016) lle dywed bod asesu cyfoedion yn fanteisiol pan yn cyfnewid llyfrau gyda disgyblion yn gymorth i’r disgyblion i ddatblygu a herio’r disgyblion sydd cael anhawster gyda’r dasg.  Dywed Llywodraeth Cymru (2010) bod y dull o farcio cyfoedion yn strategaeth buddiol ar gyfer asesu yn dilyn tasg a deilliannau dysgu sydd wedi eu hesbonio ar ddechrau’r wers. Cytuna Davies (2006) a Gershon (2013) ar hyn a ddywed gan Lywodraeth Cymru (2010), er mwyn i asesu ar gyfer dysgu fod yn llwyddiannus dylid sicrhau trafodaeth i sicrhau bod y deilliannau dysgu a meini prawf llwyddiant yn glir i’r disgyblion. Ychwanega Gershon (2013) prif fantais defnyddio asesu cyfoedion yw bod sgiliau disgyblion yn medru cael eu hatgyfnerthu yn ystod y sesiwn, a thrwy ddadansoddi gwaith ei gilydd bod yn atgyfnerthu a chryfhau dealltwriaeth a sgiliau dysgu. Adlewyrcha hyn theori Piaget a Vygotksy yn ôlPalmer (2001) bod disgyblion yn dysgu yn effeithiol drwy ddysgu wrth ei gilydd.  
Byddai’n ofynnol i’r disygblion wneud sylwadau ar ffurf tair seren ac un dymuniad yn deillio ar y meini prawf llwyddiant.  Byddai hyn yn gyfle i blant ddysgu wrth ei gilydd mewn  sgwrs ddysgu. Dymuniad Llywodraeth Cymru (2013) yw datblygu dysgwyr sydd yn medru cynorthwyo ei gilydd. Cefnoga hyn theori Rogers, yn ôl Oslon (2014) drwy annog disygblion i ddatrys a darganfod sut i oresgyn ei broblemau a thasgau ar y cyd gyda chymorth eu cyd-ddisgyblion. Ychwanega Dweck (2017) bod o gynorthwyo ei gilydd yn hybu ac yn datblygu meddylfryd tŵf y disgybl unigol a’r dosbarth. Tra bod y disgyblion yn ymwneud ar dasg, byddai’r athro yn ymweld â grwpiau er mwyn cynnig adborth ar lafar gan edrych ar dargedau personol y disgyblion ar gyfer y dasg waith, a thargedau tymhorol y disgybl er mwyn cyrraedd copa’r twr dysgu. Adlewyrcha hyn ar ddwy theori wahanol.  Dywed Hattie a Zierer (2017) lle mae cofnod gweledol yn hybu’r disgybl i gyrraedd y nôd ac yn ddull effeithiol o addysgu plant. Cefnoga Trehart (2011) hyn gan ychwanegu bod y dull hunan asesu ac asesu cyfoedion yn null gweledol Hattie yn medru hybu addysg plant i hyd at bedwar mis. Amlygir yn gysylltiedig theori Piaget yn ôl (2016) lle dywed taw rôl yr athro yw mentora disgyblion. Byddai adborth unigol ar ffurf video digidol ar ‘Explain Everything’ yn dilyn yr asesu cyfoedion, lle byddai cyd-ddisgyblion yn esbonio’r rhesymau'r tair seren a dymuniad.  Byddai cyfle yn dilyn hyn i’r disgyblion ymateb i sylwadau’r athro a’u cyd disgyblion. Gwelir enghraifft arfer effeithiol gan Estyn (2017) lle defnyddir trafodaeth dysgu ar gyfer hybu a chefnogi’r camau nesaf er mwyn datblygu canlyniad eu gwaith.  Cefnoga Bruner yn ôl Smidt (2013) dull adborth sydd yn addas ar gyfer y dasg wrth i’r disgyblion asesu ei chyfoedion gyda’r wybodaeth o’r meini prawf llwyddiant. Ychwanega Gedye (2010) dylai’r adborth nid yn unig gynnig cyfle i ail-edrych ar y gwaith ond cynnal diddordeb y disgyblion ar gyfer ei ddefnyddio.   Pwrpas y fideo yw cynnal diddordeb y disgyblion, a sicrhau bod disgyblion yn medru trafod a chyfrannu i’r asesu a’r cynllunio am y gwersi dilynol er mwyn datblygiad y darn penodol o waith. Gwelir enghraifft o hyn ar arfer dda Estyn (2015) lle dywedir bod cyfranogiad disgyblion drwy ddefnyddio dull asesu cyfoedion yn hybu dyfalbarhad disgyblion yn ei gwaith, gyda’r canlyniad o’r disgyblion yn cyrraedd ei dargedau. Cefnoga Black a Wiliam y cysyniad o asesu cyfoedion fel cyfle i roi adborth defnyddiol fel y byddant yn cefnogi ac yn dysgu gyda’i gilydd ac yn cynnig cyfleodd ar gyfer trafod, esbonio ac yn gosod heriau fel bod disgyblion yn cyflawni i’w llawn botensial ac yn cyrraedd ei dargedau.

Dywedir gan y Grŵp Diwygio Asesu (2002) taw proses yw asesu gan ddysgwyr ac addysgwyr gogyfer a chynorthwyo’r disgyblion i ganfod y siwrnau dysgu a’r adborth ar gefnogaeth sydd angen er mwyn cyrraedd targedau ar gyfer eu taith dysgu. Ychwanegir bod yna ddau fath o asesu yn medru digwydd mewn dosbarth, sef asesu crynodol ac asesu ffurfiannol. Dywedir gan y Grŵp Diwygio Asesu (2003) i asesu crynodol canolbwyntio ar ganlyniadau ar ddiwedd uned o waith, megis prawf lle i asesu ffurfiannol addasu yn gyson drwy gydol y broses dysgu yn ôl gofynion y dysgwyr.  Ychwanegir gan Canan (2011) dylai’r broses asesu ffocysu ar elfen cognatif, cymdeithasol ac agweddau cognatif uwch. Adlewyrcha hyn yn ôlPound (2014) theori Piaget a Vygotsky o ddysgu yn gymdeithasol ac yn actif ac i asesu cyfoedion wedi ei seilio ar athroniaeth dysgu weithredol.  Ymhelaetha Canan (2011) ymhellach ar asesu cyfoedion lle dywedir i’r broses medru cynnwys adborth cadarnhaol, yn broses sydd yn awgrymu ar welliannau ar y cyd gyda’r meini prawf llwyddiant a strategaethau marcio a chywiro.  Cytuna Wiliam (2009) ar hyn a ddywedir gan Canan (2011) gan ychwanegu i asesu ar gyfer dysgu a phroses asesu cyfoedion helpu disgyblion wrth dderbyn adborth i hybu’r dysgu ac addasu'r gwaith addysgu ar gyfer cwrdd ar feini prawf.   Un o agweddau hyn yn ôl Dunn (2011) yw datblygu systemau asesu cyfoedion. Atgyfnerthir hyn gan Donaldson (2015) bod asesu ar gyfer dysgu gan gynnwys asesu cyfoedion yn hybu’r disgyblion i ddysgu ac i gymryd cyfrifoldeb am eu haddysg.  Adlewyrcha hyn ar theori Vygotsky yn ôl Chew, Snee a Price (2014) bod dysgu ac asesu gyda chyd-ddisgyblion yn cael effaith addysgol gadarnhaol ar ddisgyblion oherwydd natur ac elfen gymdeithasol y gweithgaredd.  Gelwir hyn yn ôl Chew Snee a Price (2014) y parth datblygiad procsimol.  Ymhellach wrth ymchwilio i asesu cyfoedion dywed Wiliam (2009) dylai’r systemau wedi cael  ei gefnogi gan awyrgylch y dosbarth, ac anelu at ymwybyddiaeth o bwrpas asesu cyfoedion trwy rannu a chynllunio meini prawf llwyddiant ar y cyd gyda’r disgyblion.  Ychwanega Hattie a Clarke (2018) i’r ymateb i waith drwy asesu cyfoedion fod yn hollbwysig i ddisgyblion fedru datblygu ac addysgu yn effeithiol. Dywed Dweck (2017) er mwyn sicrhau llwyddiant, datblygiad a dyfalbarhad addysgwyr yw rhannu’r deilliannau dysgu, a rhoi cyfle ac adborth cyfoedion neu athro  os oes angen er mwyn cwblhau’r dasg. Cytuna Llywodraeth Cymru (2010) a’r hyn a ddywedir gan Dweck (2017) bod cynllunio’r meini prawf ar y cyd ac ymateb i waith yn briodol rhoi ystyr a phwrpas i’r gwaith. Ychwanega Gershon (2013) i asesu cyfoedion fedru datblygu sgil wrthrychol y disgybl, lle medrir derbyn safbwynt nifer o ddisgyblion ar y gwaith a gynhyrchwyd a chyngor ar sut i gyrraedd y meini prawf llwyddiant.  Yn ychwanegol at hyn dywed Gershon (2013) trwy roi cyfle i ddisgyblion i asesu ei gilydd, rhoddir cyfle i ddisgyblion i fireinio a chymharu syniadau er mwyn datblygu gwaith ei hunain. Adlewyrcha hyn ar theori Piaget yn ôl Halpenny a Pettersen (2014) i schema plentyn ddatblygu a newid wrth adeiladu ac addasu sgiliau ar gyfer cyflawni tasgau.  Gwelir hyn gan arfer effeithiol Estyn (2018) lle dywedir i asesu cyfoedion helpu’r disgyblion wneud y dysgu yn fwy personol a gweladwy. Trwy gynorthwyo ac asesu gwaith ei gilydd, dywedir i’r disgyblion fedru rhannu syniadau, datblygu syniadau ac addasu ar brosesau mae’r disgybl yn ymwybodol ohonynt ar gyfer cwblhau’r dasg i ofynion y meini prawf.  Canlyniad hyn yn ôl Estyn (2018) yw cynnydd mewn safon gwaith a hyder y disgyblion i geisio ateb a chyrraedd y nod.  Adlewyrcha'r arfer a’r canlyniad  gyda’r hyn a ddywedir gan Dix (2010) Gershon (2013) a Dweck (2017) i hyder disgyblion gynyddu os yw’r awyrgylch a systemau asesu cyfoedion yn galluogi disgyblion i fedru arbrofi a methu heb ofni’r canlyniad.
	Dywed  Falchikov (2015) i nifer o fanteision gael ei datblygu trwy ddefnyddio asesu cyfoedion yn yr ystafell ddosbarth.  Cytuna Llywodraeth Cymru (2010) a Falchikov (2015) taw proses o hyfforddi ac ymarfer yw sgil asesu cyfoedion er mwyn iddo fedru llwyddo yn yr ystafell ddosbarth. Atgyfnertha Dix (2010) yr hyn a ddywedir gan Lywodraeth Cymru (2010) a Flachikov (2015) trwy ychwanegu i ddisgyblion taw trwy ymgymryd ag asesu cyfoedion y byddant yn cymryd perchnogaeth dros ei gwaith. Ychwanega Dix (2010) i asesu cyfoedion fedru hybu sgyrsiau sydd yn medru cynorthwyo disgyblion sydd a gwahanol allu i fedru cwblhau gwaith o fewn y meini prawf llwyddiant, a thrwy hyn wella cyrhaeddiad disgyblion yn y dosbarth.  Fodd bynnag, dywed Wiliam (2009) oherwydd yr ymarfer sgil ar amser,  dywed wrth addysgwyr  osgoi defnyddio asesu cyfoedion, gan i hyn gymryd amser yn yr ystafell ddosbarth. Cytuna Sanchez et.al (2017) a’r hyn a ddywed gan Wiliam (2009).  Ychwanega Wiliam (2016) bod ambell athro wedi ystyried rhoi tic neu groes wrth ymyl gwaith, ac i’r disgybl dderbyn sticer os yw’r disgybl wedi cwblhau’r gwaith yn gywir. Dywed Davies (2006) i nifer o athrawon gredu bod asesu ffurfiannol  yn rhoi adborth uniongyrchol i’r disgybl ar addysgwr ac asesiad effeithiol i sicrhau bod disgyblion yn llwyddo yn y meini prawf llwyddiant heb gymryd llawer o amser dosbarth. Ychwanega Black et.al (2003) a Sadler (1989) bod disgyblion sydd yn derbyn adborth o asesu ffurfiannol yn perfformio’n well mewn arholiadau ac asesiadau allanol na’r disgyblion mewn ysgolion sydd yn ymarfer asesu cyfoedion. Adlewyrcha'r dull yma o asesu theori ymddygiadol Skinner yn ôl MacNaughton (2003) lle rhoddir gwobr am  atebion cywir. Fodd bynnag, anghytuna Sanchez et.al (2017) a hyn gan i ymchwil diweddar ddangos canlyniadau sydd yng ngwrth ddweud yr hyn a ddywedir gan Black et.al (2003) lle mae  canlyniadau disgyblion sydd yng nghlwm a hunan asesu ac asesu cyfoedion berfformio yn well mewn arholiadau i gymharu â disgyblion sydd yn ddibynnol ar asesiad athro yn unig. Cytuna Grŵp Diwygio Asesu (2003) a’r hyn a ddywedir gan Black et.al (2003) ychwanegu i’r dull crynodol o asesu effeithio ar hyder disgyblion. Fodd bynnag, dywed Grŵp Diwygio Asesu (2003) i asesiadau athrawon ddangos cyrhaeddiad a’r siwrnau dysgu yn gyflawn i gymharu ag dulliau asesu ar gyfer dysgu megis asesu cyfoedion.  Anghytuna Estyn (2010) a’r hyn a ddywed gan Grŵp Diwygio Asesu (2003) gan i Estyn darganfod anghysondeb mewn asesiadau athrawon ac ysgolion. Dywed Estyn (2010) er mwyn i systemau asesu bod yn effeithiol dylid cynnwys disgyblion yn yr asesu, a chymedroli dulliau asesu athrawon.
Amlygir anfantais arall gan Vedder a O’Dowd (2001) o ddefnyddio asesu cyfoedion yn yr ystafell ddosbarth yw’r risg o ddisgyblion yn beirniadu gwaith ei gilydd yn hytrach na chynnig cymorth.  Rheswm am hyn yn ôl Friere (1972) yw’r elfen gystadleuol sydd rhwng plant yn yr ystafell ddosbarth.  Dywed Friere (1972) i hyn ddeillio o’r awyrgylch gystadleuol sydd rhwng ysgolion a’r pwyslais sydd gan Lywodraethau am ystadegau a safonau. Fodd bynnag, dywedir gan Yn ôl Kohn (1993) nid yw’r dull o farcio traddodiadol o’r athro yn asesu gwaith y disgybl yn cyflyru disgyblion.  Anfantais a amlygir wrth ymchwilio i asesu cyfoedion yn ôl Sanchez et.al (2017) yw’r broses asesu a’r meini prawf llwyddiant. Wrth i ddisgyblion asesu ei gyfoedion, a yw cryfderau a gwendidau’r gwaith yn cael ei beirniadu’n ddigon trwyadl. Ymateba Wiliam (2009) a Grigg (2011) i’r feirniadaeth gan ddweud er bod y pwyslais ar gyfoedion i asesu gwaith ei gilydd, byddai hyn yn rhyddhau’r athro i fynd o amgylch i gefnogi’r disgyblion gyda’r asesu.  
Dywed gan Lywodraeth Cymru (2010) i asesu cyfoedion yn digwydd ar ôl i ddisgyblion ymarfer a mireinio’r dasg. Cytuna Gershon (2013) a Dix (2010) ar hyn a ddywedir gan Lywodraeth Cymru, ac ychwanega Wiliam (2009) dylai llywodraethau fuddsoddi mewn hyfforddiant ar gyfer athrawon i hybu asesu cyfoedion oherwydd manteision gwybyddol a chymdeithasol. Ychwanega Llywodraeth Cymru (2010) a Donladson (2015) i asesu cyfoedion fod yn ddull effeithiol o gynnig adborth, gan i’r adborth o gyfoedion fod yn iaith naturiol y disgyblion. Amlygir hyn ymhellach gan Llywodraeth Cymru (2010) gan i asesu cyfoedion fedru hybu sgiliau annibyniaeth. Cytuna Black a Waliam (1998) i asesu cyfoedion fedru arwain at ddisgyblion i hunan asesu ac i fod yn ddysgwyr annibynnol sydd yn medru wynebu a goresgyn heriau.
Wrth gloi, dywed Black a Waliam (1998) bod asesu yn medru cael effaith ar hyder ac uchelgais gyrfa disgyblion. Cytuna Dweck (2017) a’r hyn a ddywed gan Black a Waliam (1998) gan i asesu ffurfiannol gynyddu hyder a datblygu meddylfryd tŵf disgybl. Canlyniad hyn yw i ddisgyblion fedru datblygu gwytnwch er mwyn datrys problemau, un o amcanion cwricwlwm Donaldson (2015). Fodd bynnag, wrth ymchwilio ymhellach gwelir peryglon defnyddio dulliau ffurfiannol yn unig wrth asesu disgyblion. Gwelir yn ôl Grigg (2011), Dix (2010) a Gershon (2013) bod angen hyfforddi disgyblion i fedru asesu cyfoedion yn effeithiol. Dywedir gan Grigg (2011) i hyn fedru cymryd amser addysgu o ganlyniad, lle gellir fod yn addysgu plant.  Fodd bynnag, wrth ddarllen polisïau a dogfennau llywodraethol, credir fod yna le i ddulliau asesu ar gyfer dysgu er mwyn hybu lles, fel y noder gan Donaldson (2015), ond hefyd i ddefnyddio dulliau traddodiadol crynodol. Argymhella Llywodraeth Cymru (2010) hyn gan i’r ddau fath o asesu medru cynorthwyo athrawon ar daith dysgu’r disgyblion.  
Lluniau. Fforest: - Accuweather (2008)
	   Gardd Ysgol- Fix (dim dyddiad)
              Ystafell Lles. Promote your school (dim dyddiad)
              STEM. Remakelearningdays (2018)
              Green Screen. Robert Gordon University (dim dyddiad)
               Sied – Wix (2018)
               Llyn. Women With Waders (2018) 
	    Ystafell TGCH – Fusion Classroom Design. (dim dyddiad) 

Bwriedir trafod ac adfyfyrio'r hyn a welir yn yr ysgol wrth arsylwi er mwyn cynllunio dosbarth ac awyrgylch dysgu effeithiol.  Trwy drafod yn feirniadol ac yn adfyfyriol yr ardaloedd dysgu a phrofiad mewnol ac yn y tu-allan gan gyfeirio at y cwricwlwm presennol ar newydd, gwaith ymchwil, arferion effeithiol Estyn a theorïau.  Cyflwynir yr ardaloedd ar ffurf poser yn ddigidol.  

	Dywedir gan Donaldson (2015 tud 105) “Ddylai addysg plant a phobl ifanc gynnwys profiadau cyfoethog sydd yn werthfawr.” Wrth gynllunio’r ystafell ddosbarth delfrydol bwriedir cadw’r hyn a ddywed gan Donaldson mewn cof.  Cytuna Montessori yn ôl Pound (2014) ar hyn a ddywed gan Donaldson (2015), gan i theori Montessori argymell profiadau ac adnoddau sydd yn addas ar gyfer disgyblion o’i oedran er mwyn datblygu ac addysgu yn effeithiol.  Canolbwyntir ar ddosbarth cyfnod allweddol dau wrth drafod yr amgylchedd a dosbarth dysgu.  Bwriedir trafod yr ardal allanol, ynghyd a’r ardal lles, technoleg gwybodaeth a STEM.

Ardal Allanol:

Cysyllta’r ardal allanol yr ardd, goedwig a’r siop. Yn ychwanegol at hyn cysyllta’r ardal allanol a’r ystafell lles, lle dywedir gan Estyn (2018) i’r ardal allanol gysylltu â datblygiad lles disgyblion.  Pwrpas ychwanegol i’r ardd a’r goedwig yw cynnig cyfloed a phrofiadau dysgu yn yr awyr agored.  Cefnoga theori Steiner yn ôl Edmunds a Barton (2004) a phrofiadau addysgol y tu allan gan i Steiner gredu bod profiadau yn yr awyr agored yn gwella ansawdd lles meddyliol a chorfforol y disgyblion.  Ychwanega Gillman (2014) i ddysgu mewn ardal allanol sydd yn cynnwys coedwig neu ardd yn cefnogi’r dysgu celfyddydol gyda’r ffocws ar barchu natur a sgiliau bywyd.  Amlygir pwysigrwydd dysgu hyn ôl Llywodraeth Cymru (2008), lle nodir gan yr Addysg ar gyfer Datblygu Cynaliadwy a Dinasyddiaeth Fyd Eang (ADCDF) lle dylai ehangu a dysgu pwysigrwydd cynhesu byd eang a pharchu’r amgylchedd.  Yn ychwanegol at hyd, noda’r ADCDF cyfle i ddatblygu partneriaeth gyda’r gymuned leol ynghyd ac asiantaethau allanol i gyfoethogi’r ddarpariaeth a’r profiadau dysgu. Cysyllta hyn ag arfer effeithiol Estyn (2016) trwy ymweld â’r gymuned allanol neu wahodd asiantaethau i’r ysgol yn cyfoethogi’r cwricwlwm ar gyfer disgyblion.  Cysyllta hyn a damcaniaeth Friere yn ôl Bresler a Cooper (2001) lle gellir defnyddio’r awyrgylch naturiol a’r gymdeithas leol i addysgu disgyblion yn effeithiol. Ychwanega Friere, drwy hyn i ddisgyblion fagu parch ar gyfer y byd naturiol a’r gymdeithas.  Ychwanega Montessori yn ôl Craycroft (2015) trwy ychwanegu’r gymuned i ddatblygu’r ddarpariaeth allanol yn hybu’r disgyblion i deimlo syniad o berthyn i’r byd ehangach wrth ddatblygu sgiliau a phrofiadau addysgol y plentyn.  Ychwanegwyd at hyn gan Montessori yn ôl Christie, Beames a Higgins (2016) yw datblygiad disgyblion i feddwl yn feirniadol a datblygu sgiliau datrys problemau.  Canlyniad hyn, yw i hyder disgyblion gynyddu sydd yn effeithio yn ôl Donaldson (2015) ar awydd disgyblion i ddysgu.
	Fodd bynnag, ceir pryder am ddysgu, pwrpas ac effeithlonrwydd dysgu yn yr awyr agored gan OFSTED (2008) gan fod cynifer o rwystrau a phroblemau i’w goresgyn er mwyn i addysgu yn yr awyr agored fod yn effeithiol.  Dywed OFSTED (2008) i ddisgyblion a phroblemau ymddygiad amharu ar addysg a phrofiadau wrth addysgu yn yr ardd neu goedwig. Anghytir ar safbwynt hyn gan Estyn (2018) lle dywedir i blant ag anghenion ymddygiadol fanteisio ar addysgu mewn gardd, gan i ddysgu ymarferol fedru ymlacio ac ymgysylltu’r plentyn.  Cysyllta hyn gan yr hyn ddywedir gan Robinson (2016) i ddysgu mewn gardd neu goedwig fod o fudd i ddisgyblion ac anawsterau ymddygiad gan nad oes cyfle i’r disgyblion i deimlo’n rhwystredig. Ychwanega OFSTED (2008) pryder am gynllunio gweithgareddau yn yr awyr agored i ddisgyblion a’r ymdeimlad o ddiffyg gwerthfawrogiad gan ddisgyblion i’r ddarpariaeth.  Cytuna Waite (2017) a Porter (2018) er mwyn i ddysgu yn yr amgylchedd naturiol fod yn llwyddiannus ac effeithiol bod angen cynllunio’r gweithgareddau a’r ddarpariaeth yn ofalus. Ychwanega Robertson a Hewitt (2014) gellir darpariaeth yr ardd neu goedwig gael effaith negyddol ar ddisgyblion am nad ydynt yn gwerthfawrogi neu’n deall gwerth yr ardal.
	Oherwydd beirniadaeth gan OFSTED (2008) a Robertson a Hewitt (2014) ar yr ardal allanol bwriedir ychwanegu pwrpas i’r addysg yn yr ardd a’r goedwig drwy ychwanegu siop a fyddai’n gwerthu cynnyrch o’r ardd.  Adlewyrcha’r syniad uchod gyda’r hyn a ddywedir gan Donaldson (2015) a Llywodraeth Cymru (2008)  o ddatblygu sgiliau entrepreneuriaeth yn yr ysgol. Trwy ymgysylltu entrepreneuriaeth yn y cwricwlwm, dywed Donaldson (2015) a Llywodraeth Cymru (2008) i ddisgyblion ddatblygu ac ymarfer sgiliau megis rhifedd, technoleg gwybodaeth, llythrennedd a gweithio mewn tîm yn draws gwricwlaidd. Adlewyrcha hyn ar theori Dewey yn ôl Pound (2014) i ddisgyblion fedru addysgu yn effeithiol drwy wneud ac ymateb i sefyllfa a thrwy hyn cynyddu ymgysylltiad.

Ystafell Lles

Un o argymhellion a nôd cwricwlwm Donaldson (2015) yw sicrhau corff iach a lles emosiynol a meddyliol da.  Adlewyrcha hyn y pwyslais ar hawliau plant yr UNCRC a fabwysiadwyd gan Lywodraeth Cymru yn 2004.  Nodwyd dogfen sydd yn nodi saith nôd craidd hawliau plant, Llywodraeth Cymru (2018) bod gan blant hawl i iechyd a lles meddyliol iach. Cyhoeddwyd ystadegau gan Morris (2017) sydd yn datgan bod un mewn pedwar disgybl ysgol gynradd yn dioddef o broblemau iechyd meddwl. Ychwanega Donaldson (2015 t.28) gyfrifoldeb ar ysgolion i hybu iechyd lle y dywedir ganddo “Mae angen i ysgolion ofalu am anghenion corffol ac emosiynol eu plant a’u pobl ifanc.” Atgyfnertha theori Bronfenbrenner yn ôl Hayes, Halpenny a O’Toole (2017) gan fod micro system yr ysgol yn medru cael impact uniongyrchol ar ddatblygiad lles plentyn.  Dywed Llywodraeth Cymru (2010) i ddisgyblion sydd â lles meddyliol da yn medru ymgysylltu a chanolbwyntio yn effeithiol ar y broses addysgu. Cefnoga Mind (2016) a’r hyn a ddywed gan Lywodraeth Cymru (2010) gan ychwanegu nad yw disgyblion sydd yn dioddef o broblemau iechyd meddwl yn medru perfformio i’w llawn botensial. Adlewyrcha hyn ar theori Maslow (2014), lle dywedir er mwyn i ddisgyblion fedru dysgu yn llwyddiannus, mae angen i’r camau seicolegol fod wedi eu boddhau.  Ychwanega Danby a Hamilton (2016) ac arfer effeithiol Estyn (2017) bod  safbwynt, flaenoriaeth a’r ddarpariaeth yn yr ysgol i hybu iechyd meddwl, yn ôl ymchwil yn cael effaith gadarnhaol ar gyrhaeddiad y plentyn ac ar olwg y plentyn ar bwrpas addysg. Gellir defnyddio nifer o strategethau yn yr ystafell megis ‘Talk about’ yn ôl Kelly (2017) i hybu lles yn yr ysgol.  
	Dull a ddefnyddir yn gynyddol gan ysgolion yn Libbert (2018) i hybu lles meddyliol yn yr ysgol yw defnyddio yoga. Dywed Libbert (2018) trwy ddefnyddio yoga yn yr ystafell lles dywedir yn yr adroddiad i sgiliau datrys problemau, gwydnwch a chyrhaeddiad disgyblion gynyddu.  Cefnoga Powell, Gilchrist a Stapley (2008) a Peck (2005) ar hyn a ddywed gan Libbert, gan ychwanegu bod defnyddio dull megis yoga yn effeithiol ar gyfer disgyblion sydd â phroblemau ymddygiad megis ADHD. Fodd bynnag, dywed Estyn (2018) ni ellir rhoi’r pwyslais lle yn gyfan gwbl ar ysgolion ac athrawon. Adlewyrcha hyn ar arfer effeithiol Estyn (2017) lle gellir cyd-weithio ar y cyd rhwng teuluoedd ac ysgolion er mwyn sicrhau lles disgyblion.  

Ystafell STEM

Nodwyd gan Donaldson (2015) bod sgiliau trosglwyddadwy disgyblion ar gyfer y byd gwaith yn bryder gan gyflogwyr, mewn meysydd gwyddoniaeth, technoleg gwybodaeth a pheirianneg.. Ychwanegir gan Bybee (2013) dylai addysg STEM gyfrannu at sgiliau sydd yn cyfoethogi sgiliau bywyd a gyfra gweithwyr y dyfodol.
Dywed Bell (2016) bod defnyddio STEM yn yr ysgol yn datblygu sgiliau datrys problemau a  datblygu sgiliau trawsgwricwlaidd. Dywed Dewey yn ôl Seaman a Quay (2013) i ddisgyblion fedru datblygu ac addysgu yn effeithiol wrth ddatrys problemau trwy wynebu scenarios.   Canlyniad hyn yn ôl Bell (2016) i wledydd fuddsoddi mewn dulliau STEM yn yr ysgol. Rhoddir cyfle i ddisgyblion i gynllunio, arbrofi ac ail gynllunio ar ol adfyfyrio. Pwrpas hyn yn ôl Proudfoot a Kebrikhi (2017) yw datblygu disgyblion sydd yn barod ar gyfer y byd gwaith a datblygu gwytnwch a sgiliau datrys problemau disgyblion. Adlewyrcha hyn ar theori Kolb (2014) trwy addysgu, ymchwilio, arbrofi ac ail ymweld â thasg datrys problem. Datblyga hyn dealltwriaeth disgyblion a datblygu meddylfryd arbrofol. Dywed Dweck (2017) i hyn ddatblygu meddylfryd tŵf, lle mae disgyblion yn barod i geisio treialu ac wynebu problem.  Canlyniad hyn yn ôl Dweck (2017) yw i ddisgyblion fod yn barod i addasu a dysgu trwy gydol eu hoes.  Adlewyrcha hyn pwrpas cwricwlwm Dyfodol Llwyddiannus Donaldson (2015) i ddatblygu disgyblion sydd yn barod i fod yn ddysgwyr gydol oes.  Gwelir arfer effeithiol gan Estyn (2017) i ddefnyddio dulliau STEM i ddatrys problem o greu car rasio. Cytuna Piaget yn ôl Pound (2014) a hyn gan i ddisgyblion ddatblgyu’r schema wrth ddysgu drwy arbrofi a gwerthuso. Wrth i ddisgyblion gynllunio, arbrofi ac adlewyrchu, dywed bod dealltwriaeth a dysgu trawsgwricwlaidd gan gynnwys sgiliau pynciau disgyblion yn cynyddu.
Fodd bynnag, dywed Khine (2017) bod anfantais defnyddio STEM yn yr ystafell ddosbarth. Wrth gymharu canlyniadau bechgyn a merched ar ôl defnyddio dulliau STEM, dywed i ganlyniadau bechgyn wella yn sylweddol, ond i ganlyniadau ferched naill aros yn sefydlog neu sytrthio.  Anfantais arall yn ôl Jamis-Norton (2017) yw’r tueddiad o orddibyniaeth ar dechnoleg sgrin wrth ddysgu STEM sydd yn medru effeithio ar ymddygiad yn y dosbarth.  Cytuna Gurnsey (2012) ar hyn a ddywed gan Jamis-Norton (2017) gan ychwanegu bod ymgysylltiad disgyblion yn enwedig bechgyn yn medru llehai wrth orddibynnu ar dechnoleg sgrin.  Anghytuna BETT (2016) a’r hyn a ddywed gan Khine (2017), lle dywedir nid oes angen bod yn ddibynnol ar dechnoleg sgrin i ddefnyddio STEM yn yr ystafell ddosbarth, a gellir defnyddio robotiaid ar gyfer datrys problemau.  Anfantais anoda gan Bell (2016) yw'r diffyg hyfforddiant a chyllid sydd wedi eu nelltio ar gyfer dysgu STEM yn yr ysgol.  
Wrth adlewyrchu, crynhoi a chasglu, gwelir bod nifer o elfennau a phwrpas cwricwlwm Donaldson wedi ei amlygu yn yr asesu ac wedi ei wreiddio yn yr awyrgylch dosbarth. Rhoddir pwyslais ar les disgyblion yn yr ystafell ddysgu. Gwelir bod gan Donaldson (2015), y Saith Nôd Craidd Llywodraeth Cymru (2018)  a pholisi lles Llywodraeth Cymru (2010) bolisïau a strategethau sydd yn hyrwyddo lles plant a disgyblion mewn ysgolion yng Nghymru.  Gwelir wrth neilltuo amser ac adnoddau ar gyfer lles yn yr awyrgylch dysgu i safonau disgyblion gynyddu. Cysyllta hyn a’r  ymchwil i arferion effeithiol Estyn a’i chysylltu â theorïau, gwelir bod Bronfronbrenner yn ôl  Hayes ac O’ Toole (2016) yn cytuno wrth sicrhau lles disgyblion yn yr ysgol bod ymrwymiad, ymgysylltiad a chyrhaeddiad disgyblion gynyddu.   Trwy ymateb i feirniadaeth ar yr ardal allanol, gellir cysylltu ag addasu’r profiad er mwyn cyfuno addysg yn drawsgwricwlaidd, trwy gynnig profiad entrepreneuriaeth i’r disgyblion.  Canlyniad hyn yw nifer o sgiliau gael ei mireinio wrth i’r sgiliau gael ei ymarfer yn rheolaidd. Trwy gysylltu’r ardal allanol a’r ystafell les, bydd brwdfrydedd ac anghenion y rhai sydd ag anghenion ymddygiad yn cael ei ddigoni. Ymateba hyn i Robinson (2016) bod gorbwysleisio  addysg cyfnod allweddol dau fod yn academaidd yn hytrach na chyfuniad o’r dysgu actif ac academaidd. Trwy wneud defnydd o’r ystafell STEM a TGCH, ymatebir i bryderon Donaldson (2015) i sicrhau bod disgyblion yn meithrin sgiliau trosglwyddadwy ar gyfer y byd gwaith a bod yn addysgwyr gydol oes.

